ఇంగ్లాండు

ఇంగ్లాండు (England) లేదా ఆంగ్లదేశము ఐరోపా ఖండంలో వాయువ్యాన ఉన్నది. యునైటెడ్ కింగ్‌డమ్లో భాగమైన ఈ దేశం, మిగిలిన మూడు దేశాలతో పోలిస్తే పెద్దది, అత్యంత జనసాంద్రతతో కూడినదీను. ఇంగ్లాండు రాజధాని లండన్. ఇంగ్లాండు ప్రపంచంలో ఒక శక్తివంతమైన దేశం. ఈ దేశం ఇంగ్లీషు భాషకు  పుట్టినిల్లు. ప్రధానంగా క్రైస్తవదేశం. ఇంగ్లీషు న్యాయచట్టాలు ప్రపంచంలో ఎన్నో దేశాల న్యాయవ్యవస్థలకు ఆదర్శం. పారిశ్రామికవిప్లవానికి ఈ దేశం మూలకేంద్రంగా నిలిచింది. ఇంగ్లాండు ప్రపంచంలోనే మొదటి ప్రజస్వామికదేశం. ఇంగ్లాండులో జరిగిన ఎన్నో ప్రజస్వామిక, న్యాయ, చారిత్రిక మార్పులు ప్రపంచదేశాలను ప్రభావితం చేసాయి.

 ఇవి కూడ చూడండి 
లారెన్స్ బిన్యాన్

ఎరిక్ రవిలియస్
వర్గం:యూరప్ దేశాలు
వర్గం:ఇంగ్లాండు